**LĒMUMS**

Liepājā

|  |  |
| --- | --- |
| 2023. gada 20. jūlijā | Nr.237/8  (prot. Nr.8, 3.§) |

Par pašvaldības iestādes “Liepājas

pilsētas Izglītības pārvalde”

pakalpojumu maksu

Pamatojoties uz Pašvaldību likuma 4. panta pirmās daļas 4. punktu un 2017. gada 22. septembra instrukciju “Par maksas pakalpojumu izcenojumu aprēķināšanas un apstiprināšanas kārtību Liepājas pilsētas pašvaldībā” (apstiprināta ar Liepājas pilsētas pašvaldības izpilddirektora 2017. gada 22. septembra rīkojumu Nr.187), izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2023. gada 13. jūlija lēmumu (sēdes protokols Nr.7) un pastāvīgās Finanšu komitejas 2023. gada 13. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Apstiprināt Liepājas pilsētas pašvaldības iestādes “Liepājas pilsētas Izglītības pārvalde” pakalpojumu maksu saskaņā ar pielikumu.

2. Noteikt šādus atvieglojumus:

2.1. 100% atlaide Liepājas valstspilsētas pašvaldības dibināto izglītības iestāžu pedagogiem un darbiniekiem – no šī lēmuma pielikuma 3.1., 3.2., 3.3., 3.4., 3.5., 3.6., 3.7. un 3.8. punktā minētajām maksām;

2.2. 100% atlaide bērniem līdz 18 gadu vecumam, kuru dzīvesvieta deklarēta Liepājas valstspilsētā – no šī lēmuma pielikuma 1.1., 1.2., 1.3., 1.6. un 1.7. punktā minētajām maksām;

2.3. 30% atlaide ar derīgu apliecību “Goda ģimene” 1.13. punktā noteiktajai nodarbību maksai;

2.4. 10% atlaide ar derīgu apliecību “Goda ģimene” 4.1., 4.2., 4.6., 4.7. un 4.11. punktā noteiktajai ieejas maksai ģimenei;

2.5. 100% atlaide bērniem līdz 4 gadu vecumam 4.1., 4.2., 4.3., 4.5., 4.6., 4.7. un 4.11. punktā noteiktajai maksai par pakalpojumu;

2.6. 100% atlaide bērniem līdz 18 gadu vecumam ar invaliditāti, personām ar I un II grupas invaliditāti (uzrādot atbilstošu dokumentu) un vienai pavadošai personai 4.3., 4.5. un 4.11. punktā noteiktajai maksai par pakalpojumu;

2.7. 100% atlaide Ziemeļvalstu Zinātnes centru asociācijas (NSCA) biedriem 4.3. un 4.5. punktā noteiktajai maksai par pakalpojumu;

2.8. 100% atlaide izglītojamo grupas pedagogam 4.3. un 4.5. punktā noteiktajai maksai par pakalpojumu;

2.9. 100% atlaide Liepājas valstspilsētas pašvaldības dibināto izglītības iestāžu pedagoģiskajam personālam 4.24. punktā noteiktajai maksai par pakalpojumu.

3. Noteikt 1.8. punktā maksu par pakalpojumu vienam bērnam par 10 nodarbībām (nodarbību kurss) 150,00 EUR.

4. Projekta “Dabas mājas izveide Zirgu salā” Nr.18-02-FL03-F043.0207-000006 saistību izpildei nodrošināt bezmaksas pieejamību patstāvīgās ekspozīcijas apskatei Dabas mājā, Zinātnes un izglītības inovāciju centrā līdz 2025. gadam. Bezmaksas pakalpojums nav pieejams grupas (10 cilvēki un vairāk) apmeklējumam (4.4. punkts).

5. Noteikt 4.11. punkta pakalpojuma maksu ģimenēm (1 pieaugušais un 1 līdz 3 bērni) 6,00 EUR, ģimenēm (2 pieaugušie un 1 līdz 3 bērni) 7,50 EUR.

6. Noteikt 4.20. punkta pakalpojuma maksu 9,00 EUR par katru nākamo dalībnieku, kas ir virs cenrādī noteiktā dalībnieku skaita, vienlaikus kopējais dalībnieku skaits nepārsniedz 20 personas.

7. No Izglītības attīstības un metodiskā atbalsta centra ieņēmumiem 20% novirzīt Liepājas valstspilsētas pašvaldības budžetā.

8. Atzīt par spēku zaudējušu Liepājas valstspilsētas pašvaldības domes 2022. gada 16. jūnija lēmumu Nr.227/10 “Par pašvaldības iestādes “Liepājas pilsētas Izglītības pārvalde” pakalpojumu maksu”.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas pilsētas Izglītības pārvaldei, Finanšu pārvaldei | |